b'\n_START_ARTICLE_\nLojze Jo\xc5\xbee \xc5\xbdabkar\n_START_SECTION_\n\xc5\xbdivljenjepis\n_START_PARAGRAPH_\n\xc5\xbdabkar je leta 1931 opravil splo\xc5\xa1no maturo. Po maturi je stopil v kri\xc5\xbeni\xc5\xa1ki red; teologijo je \xc5\xa1tudiral v Innsbrucku in Ljubljani, kjer je bil 1936 tudi posve\xc4\x8den. Kot duhovnik je slu\xc5\xbeboval v raznih krajih, med drugim tudi v Metliki (1937 do 1938), \xc4\x8crnomlju (1941 do 1969) in Kropi (1970 do 1983). Med drugo svetovno vojno je v \xc4\x8crnomlju pomagal organizirati partizansko \xc5\xa1olstvo. Po vojni je bil \xc4\x8dlan Ciril-metodijskega dru\xc5\xa1tva katoli\xc5\xa1kih duhovnikov.\n_START_SECTION_\nLiterarno delo\n_START_PARAGRAPH_\n\xc5\xbdagar je pesmi in kratko prozo objavljal v revijah. Pred vojno pripravljeni pesni\xc5\xa1ki zbirki Metlika, mesto ob Kolpi in Dnevi na jugu nista iz\xc5\xa1li. Leta 1981 je iz\xc5\xa1la zbirka pesmi Brevir moj v travi. Posmrtno pa je Kri\xc5\xbeevni\xc5\xa1ki red leta 1991 izdal knjigo Izpovedi, v kateri so objavljene njegove izbrane pesmi in odlomki iz dnevnikov z dragocenim osrednjim pri\xc4\x8danjem o medvojnem \xc4\x8crnomlju.'